2015. gada 17. februārī Noteikumi Nr. 82

Rīgā (prot. Nr. 9  2. §)

**Grozījumi Ministru kabineta 2013. gada 2. aprīļa noteikumos Nr. 181 "Norvēģijas finanšu instrumenta 2009.–2014. gada perioda programmas "Inovācijas "zaļās" ražošanas jomā" īstenošanas kārtība"**

Izdoti saskaņā ar

Eiropas Ekonomikas zonas

finanšu instrumenta un

Norvēģijas finanšu instrumenta

2009.–2014. gada perioda vadības

likuma 9. panta pirmo daļu,

15. panta 5., 6. un 7. punktu

Izdarīt Ministru kabineta 2013. gada 2. aprīļa noteikumos Nr. 181 "Norvēģijas finanšu instrumenta 2009.–2014. gada perioda programmas "Inovācijas "zaļās" ražošanas jomā" īstenošanas kārtība" (Latvijas Vēstnesis, 2013, 78., 183. nr.; 2014, 94. nr.) šādus grozījumus:

1. Izteikt 23. punktu šādā redakcijā:

"23. Šo noteikumu II, III VII un VIII nodaļā paredzēto atbalstu, izņemot šo noteikumu 45.4. apakšpunktā minēto atbalstu, drīkst apvienot ar citu *de minimis* atbalstu līdz šo noteikumu 17. un 19. punktā minētajam attiecīgajam robežlielumam un drīkst apvienot ar valsts atbalstu attiecībā uz vienām un tām pašām attiecināmajām izmaksām vai valsts atbalstu tam pašam riska finansējuma pasākumam, ja šīs kumulācijas rezultātā netiek pārsniegta attiecīgā maksimālā atbalsta intensitāte vai atbalsta summa, kāda konkrētajā gadījumā atbilstoši īpašajiem apstākļiem noteikta Komisijas 2014. gada 17. jūnija Regulā (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, Nr. L 187) (turpmāk Komisijas regula Nr. 651/2014) vai Eiropas Komisijas lēmumā."

2. Svītrot 24. punktu.

3. Izteikt 25. punktu šādā redakcijā:

"25. Šo noteikumu izpratnē par sīko (mikro), mazo vai vidējo komersantu uzskata komersantu, kas atbilst sīkā (mikro), mazā vai vidējā komersanta statusam saskaņā ar Komisijas regulas Nr. 651/2014 1. pielikumā sniegto mazo un vidējo saimnieciskās darbības veicēju definīciju."

4. Izteikt 139. punktu šādā redakcijā:

"139. Ja pirmajā kārtā projektu līgumi netiek noslēgti par visu pieejamo finansējumu, atlikušais finansējums tiek pārcelts uz otro kārtu. Ja otrajā kārtā projektu līgumi netiek noslēgti par visu pieejamo finansējumu, atlikušais finansējums tiek izlietots, organizējot trešo kārtu."

5. Papildināt 157. punktu ar trešo teikumu šādā redakcijā:

"Donorvalsts programmas partnera pārstāvi var iekļaut projektu vērtēšanas komisijas sastāvā ar balsstiesībām, ja to nolemj sadarbības komiteja."

6. Papildināt X nodaļu ar 179.1 un 179.2 punktu šādā redakcijā:

"179.1 Neliela apjoma grantu shēmas projektu iesniegumu atlases trešās kārtas ietvaros projekti, kuri atbilst šo noteikumu 7. pielikuma I un III nodaļas kritērijiem, bet neatbilst šo noteikumu 7. pielikuma IV nodaļas kritērijam, tiek iekļauti projektu iesniegumu rezerves sarakstā, sarindojot tajā neliela apjoma grantu shēmas projektu iesniegumus prioritārā secībā, sākot ar visvairāk punktu ieguvušo neliela apjoma grantu shēmas projekta iesniegumu.

179.2 Ja kāds no projektu pieteicējiem, kuru projekta iesniegums apstiprināts vai apstiprināts ar nosacījumu, neizpilda nosacījumus vai atsakās parakstīt projekta līgumu, vai pēc nosacījumu izpildes radies finansējuma ietaupījums, aģentūra pieņem lēmumu par projekta iesnieguma apstiprināšanu vai apstiprināšanu ar nosacījumu no projektu iesniegumu rezerves saraksta, pārvērtējot projektu atbilstību šo noteikumu 7. pielikuma IV nodaļas kritērijam. Aģentūra lēmumu par projekta iesnieguma apstiprināšanu vai apstiprināšanu ar nosacījumu no projektu iesniegumu rezerves saraksta pieņem un atzinumu par projekta iesniedzēja iesniegtās informācijas atbilstību nosacījumiem, kas ietverti lēmumā par projekta iesnieguma apstiprināšanu ar nosacījumu, paraksta ne vēlāk kā līdz 2015. gada 30. jūnijam."

7. Aizstāt 5. un 7. pielikumā vārdus un skaitļus "Komisijas 2008. gada 6. augusta Regulas (EK) Nr. 800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88. pantu (vispārējā grupu atbrīvojuma regula)" ar vārdiem un skaitļiem "Komisijas 2014. gada 17. jūnija Regulas (EK) Nr. 651/2014, kas atzīst noteiktas atbalsta kategorijas par saderīgām ar iekšējo tirgu, piemērojot Līguma 107. un 108. pantu".

Ministru prezidente Laimdota Straujuma

Ekonomikas ministre Dana Reizniece-Ozola